Diari Oficial de la Generalitat Valenciana


Sumari del DOGV 8516, del 28-03-2019 (2019/2472)

RESOLUCIÓ de 7 de març de 2019, de la Conselleria d'Economia Sostenible, Sectors Productius, Comerç i Treball, per la qual es dóna publicitat als crèdits que financen les ajudes convocades mitjançant Resolució de 19 de desembre de 2018, per la qual s'efectua la convocatòria anticipada de les ajudes de suport a la promoció exterior de la Comunitat Valenciana per a l'exercici 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8516

Data del DOGV
:   28-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2472


Data del document
:   07-03-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 7 de març de 2019, de la Conselleria d'Economia Sostenible, Sectors Productius, Comerç i Treball, per la qual es dóna publicitat als crèdits que financen les ajudes convocades mitjançant Resolució de 19 de desembre de 2018, per la qual s'efectua la convocatòria anticipada de les ajudes de suport a la promoció exterior de la Comunitat Valenciana per a l'exercici 2019. [2019/2472]  
La Resolució de 19 de desembre de 2018, de la Conselleria d'Economia Sostenible, Sectors Productius, Comerç i Treball, per la qual es convoquen per a l'exercici 2019 les ajudes de suport a la promoció exterior de la Comunitat Valenciana, va ser tramitada d'acord amb el que es disposa en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació d'expedients de despeses; el finançament d'aquestes ajudes queda condicionat a l'aprovació dels crèdits corresponents.  
Aprovada i publicada la Llei 28/2018, de 28 de desembre, de pressupostos de la Generalitat Valenciana per a l'exercici 2019 (DOGV 8454, 31.12.2017), en aplicació del que es disposa en el resolc quart de la citada resolució de convocatòria i de conformitat amb el preceptuat en l'article 166.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, és procedent donar publicitat als crèdits i a la línia de subvenció destinada al finançament de les ajudes convocades per la Resolució de 19 de desembre de 2018, de la Conselleria d'Economia Sostenible, Sectors Productius, Comerç i Treball.  
En virtut d'això i en ús de les facultats que em confereix l'article 160.4.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, resolc:  
  
Primer  
Publicar els crèdits pressupostaris i la línia de subvenció destinats a finançar les ajudes de suport a la promoció exterior de la Comunitat Valenciana, convocades per la Resolució de 19 de desembre de 2018 (DOGV 8455, 02.01.2019), de la Conselleria d'Economia Sostenible, Sectors Productius, Comerç i Treball, amb càrrec al programa pressupostari 34.50.02.392.66.  
Denominació: Comerç exterior.  
Línia de subvenció: S8013.  
Consignació pressupostària: 9.411.030 ?.  
Procedència i quantia dels fons: -  
Propis no condicionats: 9.411.030 ?.  
  
Segon  
Els crèdits publicats tenen el caràcter de màxims, i no és podent concedir subvencions i ajudes una vegada esgotats.  
No obstant això, si, com a conseqüència de modificacions pressupostàries, es veren modificats aquests crèdits, la seua modificació es publicarà mitjançant una resolució en el Diari Oficial de la Generalitat Valenciana.  
  
València, 7 de març de 2019.- El conseller d'Economia Sostenible, Sectors Productius, Comerç i Treball: Rafael Climent González.